ХЕРОЈИ НАШИХ ДАНА

Зашто ме је баба изненада послала код маме и тате у Црну Гору а она

отпутовала у Врање? Мисила је да ће све ово што се дешава око нас, трајати

две или три недеље, па ја ни књиге нисам спаковала. За само неколико дана

све се променило. Сада сви причају о корона вирусу. Полако схватам шта се

дешава. Сви смо у опасности и сви се по мало плашимо.

Мислим да се не плаше сви на исти начин. И ово време има своје јунаке.

Један од њих је мој ујак. Он је лекар и од првог дана ове епидемије је на свом

радном месту.Ради по осамнаест сати дневно, сваке друге ноћи је дежуран.

Каже да му маска највише смета. Кад дође кући пере руке као да је

хирург.Стално је на телефону, распитује се о стању пацијената.Каже да се не

плаши.Каже да није уморан. Моја мама му не верује и послала му је сто порука

са молбом да се чува.

Хероjи наших дана за мене су и лекари и грађани Кине.За сто дана од

почетkа епидемије успели су да је победе.Били су јединствени, одлучни,

храбри, неуморни, често су понављали да воле Кину и свој народ.

Јунаци ови дана су Италијани који огранизују концeрте на својм

прозорима и тepасама, певају и играју, шале ce и смеју.То је њихов начин да,

помогну себи и другима да им лакше прође време у изолацији.

Београђани већ неколико вечери, такође са својих прозора и тераса,

тачно у 20 часова, аплаузом подржавају здравствене раднике који се боре за

животе оболелих.

Зашто су за мене ово хероји ових нашх дана? О њима неће бити

написане песме као о јунацима из прошлости. Ови јунаци биће запамћени по

томе што су, у овим тешким данима, били несебични, одважни, храбри. Они

на свој, посебан начин, пркосе страху,шире наду и оптимизам.То је “лек” који

увек помаже.

 ДУЊА МИКАШИНОВИЋ VI 1

Хероји наших дана

 Дуго сам размишљала о коме бих писала на ову тему. Толико је људи хероја о којима бих можда писала пре месец дана, али данас је ванредно стање и у мојој глави су само мисли о томе. О томе гледамо на телевизији, о томе разговарамо у кући. Хероји су лекари и медицинске сестре којима се тапше свако вече. Могу да претпоставим како им је, слушам о томе. Хероји су радници у продавницама, могу да претпоставим како им је, али моји родитељи иду у набавку, не ја. Хероји су наши наставници, то знам - јер сам ја ђак.

 За мене је овај начин наставе чудан, необичан, сасвим нов. Верујем да је и њима. Колико им траје радни дан? Цео дан. Истовремено се кува ручак, сређује кућа, брине о својој деци и родитељима, а прегледају домаће и задају нове лекције, одговарају на милион питања путем вајбера, мејла и интернет учионица. Моја наставница виолине држи онлајн часове путем месинџера.

Наставници спремају лекције које предају на телевизији и то пред строгом публиком: целом државом, децом и родитељима. Мој тата ради на телевизији и објаснио ми је да је веома тешко , коме то није свакодневни посао, говорити пред камером, трема је велика. Треба да буде велико и разумевање.

Мени је ова школа преко интернета нешто што једва чекам.Контакт са другарима и наставницима. Они су сада и наши наставници и наши психолози и једини контакт са животом који смо водили. Проналазе начине да нам приближе градиво, да нам прегледају домаћи и мотивишу да радимо. Не да нас терају, а опет да схватимо да ово није распуст, да школа траје, да градиво мора да се научи, а сви смо у својим кућама и све је другачије.

 Зато су наставници за мене хероји ових дана, зато ово пишем, то је мој аплауз њима.

Ева Рапаић, 6/2